EN NETFLIX-SERIE
Hej, Seattle-singler.
Jeg hedder Kate, og jeg elsker at ride og regnvejrsdage.
Jeg fik engang Pac-Man-feber, men lægen gav mig noget imod det.
Det er gas.
Jeg har ikke prøvet videodating før,
så jeg er spændt på, hvilke fyre computeren giver mig,
eller hvordan det nu end fungerer.
Jeg vil bare gerne møde en sød mand,
der ikke narrer mig, som den sidste fyr gjorde.
Han fik mig til at tro på, at ægte kærlighed er mulig,
selvom det viste sig at være en gang pis.
Klip! Du lyder vanvittig. Vil du ikke godt tage det alvorligt?
Det var alvorligt.
Nogen skal prøve computerdating, og jeg skal dække historien.
Kan Carol ikke gøre det? Hendes job er at prøve ting.
Så bliver det: "Carol prøver computerdating"
og ikke "Tully taler om trends".
Det er flere uger siden dit og Johnnys brud.
Ville du ikke på markedet igen?
Jo. Det vil jeg vel.
Men at sælge mig selv på video til fremmede mænd er ret sært.
Det er fremtiden.
Det er ikke Tron, okay?
Folk vil altid ønske at møde andre i den virkelige verden.
På singlebarer, på racquetballbaner
og i supermarkeder, hvor to rækker ud efter samme melon.
Deres øjne mødes, alt er i slowmotion, og de ved det bare.
Skal vi se nogle videoer som inspiration? Måske ser du en, og så ved du det bare.
Fint.
Du ved, hvad man siger: "Sku ikke hunden på hårene."
Nok er jeg forretningsmand om dagen,
men jeg er en festabe om aftenen.
Halløjsa.
Hvad har du bag øret?
Ingenting?
Det burde være den her.
Du må møde mig for at finde ud af, hvordan jeg gjorde det.
Jeg siger det med det samme: "Hvis du er på noget, så er jeg gået."
Er det dén dating-suppe, du vil kaste mig ud i?
Hvad med at smide mig i havet og få det overstået?
Bare én til.
Hej. Jeg hedder Theo, og jeg…
Hold op, hvor er det her sært.
Fortælle fremmede på video, hvorfor de bør date en.
Man kan nok godt kalde mig gammeldags,
men jeg søger en, jeg kan slå mig til ro med.
Med hvidt stakit og haven fuld af småbørn.
Bare et simpelt, lykkeligt liv.
Sikke en god mand. Og han er sød.
Jeg kan også lide skak og Elton John.
Og solnedgange over Dovers hvide klipper.
-Dovers hvide klipper? Seriøst. -Han er da en fangst.
Jeg fanger kun stanken af hans falske accent.
Jeg ved, det virker sort lige nu,
men når du kommer i gang, vil du få det så…
-Godmorgen, Johnny! -…sjovt.
Han har samme bluse på som i går.
Hold op med at holde øje med Johnnys tøj.
Jeg købte den til ham.
Som sagt er kærlighed en gang pis. Johnny går allerede i seng med tøjter
og kommer på job i gårsdagens tøj med tømmermænd
og glad, som om vi aldrig var sammen.
Folk håndterer sorg forskelligt.
Han virker ikke sorgtynget. Ligesom dig.
Danny gik, da Johnny og jeg gik fra hinanden, og du har det fint.
Mere end fint. Du har det skønt. Hvorfor lider du ikke?
-Skal jeg lide? -Ja. En lille smule.
Jeg vil vide, at jeg er normal.
Hør her. Danny rejste.
At dvæle ved det ændrer ingenting, så jeg sagde bare "op i røven med det".
Bare sådan?
Bare sådan.
Nu har jeg det fint.
Lær mig hvordan.
Men du er jo Kate.
Lær mig at være Tully. Kom nu.
Jeg laver den dumme video. Jeg gør hvad som helst.
Okay, skat.
-Okay. -Okay.
Hvad angår Marah i weekenden, så er du mig.
Hendes strenge, men retfærdige mor, ikke den seje tante.
-Der ligner hendes søster. -Det er ikke vores fokus her.
Jeg ved, der bor mange kendte i din bygning,
så ingen fester med Dave Grohl
eller teknologimogulen eller den søde basketballspiller.
Han flirtede med mig i elevatoren i går. Jeg elsker min bygning.
Bare rolig. Denne weekend vil jeg fokusere på at hænge ud med mit gudbarn.
Apropos. Se ikke Sex and the City.
Eller spring sexscenerne og Samanthas historier over.
-Og gå i seng før midnat. -Skal nok.
Jeg fik din lange e-mail.
-Marah har stuearrest. -Hun dumper sommertræningen.
Hun er der kun, fordi hun dumpede til prøven,
fordi hun pjækkede, fordi hun hader autoriteter.
Det lyder bekendt.
Jeg hader ikke autoriteter.
Jeg mente mig.
Præcis. Så du ved, hvad jeg er oppe imod.
Men ellers klarer hun sig godt i skolen, ikke? Hvem tænker på træning?
Mig! Og collegeansøgninger!
-Om tre år! -Okay. Hjælp nu bare til, ikke?
Jeg laver shepherd's pie, Johnnys favorit, til vores første aleneweekend sammen.
Takket være dig.
Det var så lidt, men hvorfor går du op i maden, når hovedretten bliver vild sex
efterfulgt af mere sex og så dessert, der er endnu mere sex.
-Vi skal jo spise på et tidspunkt. -I forlader ikke soveværelset.
Derfor bør du tænke på lingeri, ikke kartofler.
Bare rolig. Jeg har korset, lange strømper og strømpebånd.
Mularkey! Jeg bliver næsten helt tændt!
-Hvad ler I ad? -Din mors sexede undertøj.
Ad!
-Undskyld. -Kom.
Lad os smutte, før hun får mig til at skrælle kartofler.
Hyg jer!
Ja da, men ikke lige så meget som dig og Johnny.
Åh gud. Hold nu op.
Jeg kom i den nye bil.
Meget sporty og sjov. Du vil kunne lide den.
Kender du "hvem flytter sig først"?
Det er for sjov, ikke?
Din mor er så nem.
Det her…
Det er vores Special Patty's Supersauce.
Er det ikke bare mayo og ketchup?
Der er meget mere i det,
men det får nye ansatte i Burger Planet ikke at vide.
For man ved aldrig, om de er McDonald-spioner.
Virksomhedsspionage er ingen spøg.
Min højre hånd, en kvinde, viser jer nu, hvordan alt fungerer.
Hende kan I lære meget af.
Hun gik fra frituren til juniorleder på under en måned.
LK! Kom herud og hils på de nye medarbejdere.
Lisa-Karen?
Jeg overlader det til dig.
Jeg vidste ikke, du var her.
Ja, det er længe siden, men tiden flyver, når man ikke ringer tilbage.
-Undskyld. Det blev… -Drop det. Vi skal nå meget.
Jeg ved, at I har svært ved at følge regler,
så jeg siger det, så I kan forstå det.
Højst én pause per vagt. Det betyder én pause per vagt.
I skal møde alle kunder med:
"Sikke en Patty dag. Hvad skulle det være?"
-Du laver sjov. -Ser jeg sådan ud?
Kun 15 fritter per portion. Jeg tæller. Intet gratis til venner og familie,
og smid ikke frituren ud, bare fordi der er noget sært i.
Og det vigtigste er,
at vi ikke har demokrati, vi har diktatur, og når Ian er ude, er jeg diktatoren.
Det bliver frygteligt.
Du spilder friture! Olie vokser ikke på træerne.
Olivenolie gør sådan set.
Hver dråbe, du spilder, koster Burger Planet penge.
Stram op. Jeg vil ikke give dig minuspoint på første dag.
"Jeg vil ikke give dig minuspoint på første dag."
Jeg kan ikke få siruppen ud!
Som sagt under oplæringen skal den trækkes helt tilbage.
Da det åbenbart er over din forstand, gør jeg det.
Tag imod ordrer i stedet. Køen er blevet ret lang.
Javel, kaptajn.
Okay, hvem er den næste?
Tully. Hvad siger vi til vores kunder?
Sikke…
…en Patty dag. Hvad skulle det være?
Hvor er det sjovt.
"Sikke en Patty dag?"
For du hedder Pat.
To burgere, to colaer, to gange pomfritter.
Det er bare løgn.
Ashley sms'ede mig lige.
"En fyr hos Joe's Bagels sagde, han kunne trylle med smøreost.
Som at se Sandy Cohen. Savner at se O.C. med dig."
Så skrev hun semikolon. Det er en blinkesmiley, ikke?
Var det ikke hende, der brændte dig af den 4. juli til fordel for kæresten?
Det var en misforståelse.
Og de har slået op. Hvad skal jeg skrive?
Noget helt enkelt, som "ha".
-Seriøst? Bare "ha"? -Ja, uden udråbstegn.
Det virker lidt ledt.
Det er mystisk og spændende.
Åh gud.
"Jeg tænker på vores private jokes.
Jeg har altid tænkt på, hvad der ville ske med os, hvis jeg ikke havde en kæreste.
Prik, prik, prik."
-Hold da op! -Stop. Vær ikke for ivrig.
Jeg har tænkt det samme, og nu er kæresten væk.
Du kan sms'e om en time.
En time? Hun venter jo på mit svar.
Præcis.
-Jeg kan ikke vente så længe. -Du både kan og vil.
Hjælp mig med at vælge, hvad vi skal have til aftensmad.
Jeg tænker to ekstra store pizzaer og en lavakage.
-Og oste-hvidløgsbrød? -Selvfølgelig.
Pointen med denne weekend er at se dårlige film og spise masser af mad.
Mularkey!
Den får hele armen!
Det er en særlig aften, som jeg ville fejre med din yndlingsret.
Hold da op.
Det dufter skønt. Tak.
Velbekomme.
Vi må hellere spise, ikke?
Vil du have salat, står den i køleskabet.
Jeg vil kun have én ting lige nu.
Kors.
Undskyld. Den er svær at få af og på.
Ingen grund til at undskylde. Skønt med en sexet udfordring.
-Jeg glemte at slukke den. Undskyld. -Ja.
Er du nødt til at tage den?
Det er bare min redaktør.
Det er fint. Jeg ringer tilbage.
Du bør nok tage den, ellers vil du bare være distraheret.
Det er fint.
Okay. Jeg gør det hurtigt.
-Det ved jeg. -Okay. Undskyld.
Marshall! Hej.
Man får lettest en fyrs opmærksomhed ved at blotte en bh-strop
eller vise lidt kavalergang. Men det er for amatører.
-Hvad skal jeg så gøre? -Se og lær.
-Gin og tonic! -Vodka, tak!
Hejsa! Kan jeg få to gin og tonic, tak?
-Hvordan gjorde du det? -Det kan du også.
Se alle de fyre.
Du kan flirte med dem, få deres nummer eller gå hjem med dem, hvis du vil.
Det bedste er, at du kan være ligeglad med dem.
Tak.
Tak. Skål.
Kom.
Okay.
-Her får vi fat i godterne. -Okay.
En fyrs måde at danse på siger meget om ham.
Okay.
Kommer du tit her?
Det er første gang!
Jeg er her hver aften.
Jeg får min post her.
Skal vi smutte fra dansegulvet og ud i min Datsun…
-Ikke ham. -Ikke ham. Okay.
Tak.
Gid jeg havde lavet Pats burger, så jeg kunne spytte i den.
Tænk, at jeg intet gjorde. Jeg sagde ingenting.
Bare "hav en Patty dag" som en idiot.
Du var i chok. Hvad skulle du gøre?
Se, hvordan hun griner ad hans tåbelige vitser.
Hun ved ikke, han er et svin.
Tror du, han vil…
…du ved…
…gøre det samme som mod mig?
Åh gud.
Kom i gang. Pausen er slut.
-Hvor skal du hen? -På wc.
Det er tredje pause på to timer.
Jeg kan også lave på gulvet, hvis det er.
Erhvervsrisiko. Lækkende ketchupposer.
Du virker bekendt. Går du på Barbara Lee Ellis High?
Nej, jeg går på Saint Jo's.
Og så er du her med Pat? Går han ikke på college?
Jo. Vi mødtes ved søen.
Du skal være forsigtig med Pat.
Han virker flink, men han er et svin.
Du bør holde dig væk fra ham. Langt væk.
Pat fortalte mig, hvad der skete.
Gjorde han?
Ja. Jeg ved, I datede for længe siden.
Du blev meget fuld til en fest.
Du kastede dig over ham og var virkelig pinlig.
Da han ikke ringede tilbage, gik du amok og ville køre ham over.
Sådan var det ikke!
Jeg tog med Pat til den fest, fordi han lod til at kunne lide mig…
Han fik mig til at føle mig speciel.
Og smuk.
Det gør han nok også med dig.
Men så begyndte vi at kysse.
Han ville mere, men jeg ville ikke.
Og så fortsatte han bare.
Han holdt mig, og jeg tiggede ham om at stoppe, men nej.
Først da han var færdig.
Jeg har stadig mareridt om det. Det må ikke ske for dig.
Du er tydeligvis besat af ham.
Det er bare endnu et skørt forsøg på at hævne dig.
Hvad gør vi så?
Skal jeg spørge, om vi skal ses i weekenden?
Absolut ikke. Du har stadig overtaget.
Jeg har aldrig overtaget.
Jeg er ikke typen på at have overtaget. Ikke som dig.
Der har været mange gange, hvor jeg ikke havde overtaget.
Ja, men folk er pjattede med dig.
Ikke mig. Jeg er bare for … gab.
-Gab? -Gab.
Hvordan er du gab? Nævn ét punkt, hvor du er gab.
Jeg er gab på alle måder. Jeg er gab-tastisk.
Det er en gang gab-pis.
Du er smuk,
genial, hylende morsom, sær, skør og usædvanlig.
Du forstår det ikke. Du har aldrig været gab.
Det har du heller ikke. Ikke et eneste sekund.
Jeg føler mig gab.
Jeg er for almindelig og for sær på samme tid.
Min lille skat.
Gid du kunne se dig selv, som jeg ser dig.
Hun spørger, om jeg vil se The Notebook i aften.
I guder. Det er klart en date. Hun skrev endda "XO" til sidst.
-Det lyder lovende. -Kan du klæde mig fedt på?
Har du ikke stuearrest? I seng før midnat. Ingen møder med venner.
Det er bare en film. Vi to ville jo også se film.
Så kan jeg vel også se en film med Ashley i biografen?
Jeg har altid været lun på hende.
Nu lader det til, at hun også er lun på mig.
Det er aldrig sket før.
Din mor slår mig ihjel.
Hun får det ikke at vide. Jeg siger intet.
-Hvordan kommer I derhen? -Hendes mor kører os.
Det er helt sikkert. Det er ikke en voksenfilm.
Kom nu. Det ville betyde så meget.
Du skal være tilbage kl. 22. Ikke et sekund senere.
Jeg elsker dig!
Den redaktør taler meget.
Undskyld, det varede så længe.
Hvor kom vi til?
-Er du klar til forsoningssex? -Ja, jeg er.
-Var madrassen altid så blød? -Jeg fik en ny, da du flyttede.
Gjorde du?
Den gamle gav mig ondt i ryggen. Den her ændrede alt.
Godt at vide.
Undskyld, vent. Jeg er forvirret.
Hvorfor sagde du aldrig, at madrassen var for hård?
Du havde jo svært ved at sove i den gamle seng.
Lidt ubehag var okay, hvis du kunne sove. Man indgår kompromisser i ægteskabet.
Tænk, at du havde rygsmerter hver morgen uden at sige det.
Det betød ikke noget.
Du skal aldrig lide for at gøre mig det mere behageligt.
Lad os begynde på en ny æra nu. Fortæl mig sandheden fra nu af.
Også selvom det er noget, du tror, jeg ikke vil høre.
Okay. Det gør jeg. Det lover jeg.
Jeg er helt ærligt ikke vild med, at du kysser mig på halsen.
Det gør jeg jo, hver gang vi dyrker sex.
Og du stønner og laver summelyde.
Du virkede så glad for det, at jeg ikke ville være lyseslukker.
Du spiller altså komedie.
Nej! Det gør jeg ikke. Ikke det hele. Slet intet efter det med halsen.
Hvad fortier du ellers?
Hold da kæft!
Jeg må sige, at du er den bedste danser her.
Det er du!
Vasker du bukser i spejlrens?
-Hvad? -For jeg kan se mig selv i dem.
Hold da op.
-Hej, Tully. -Hvad laver I her?
-Hvad laver du her? -Det er en bar.
-Præcis. -Gør mig den tjeneste at gå.
-Kate må ikke se dig. -Er hun her?
Ja, og hun morer sig
for første gang, siden du knuste hendes hjerte.
Hun slog op med mig.
Fordi hun vil giftes med dig og have masser af børn,
men du vil hverken giftes eller have børn.
Du knuste hendes hjerte. Punktum.
Henter du ikke en omgang?
Gå langt væk. Hun må ikke se dig.
Ja. Okay.
Tænk, at han spiller den triste mand, når han nyder singlelivet i fulde drag.
-I fulde drag? -Ja!
Tror du ikke, Kate har set, at han valser ind på kontoret i gårsdagens tøj?
Som om han har brugt natten på gud ved hvad med gud ved hvem.
Jeg ved hvem. Mig.
Johnny sover på min sofa.
Han græder for meget, når han er alene.
-Hold op med at dække over ham. -På spejderære.
Jeg slæbte ham herhen, fordi jeg ikke magter mere.
Han går i det samme tøj, fordi det dufter af hende.
Men det dufter af ham, der ikke bader.
Jeg har ondt af ham.
Jeg kender selv smerten ved at miste Kate, men jeg kan ikke klare det mere.
Gid Johnny var mere som dig.
Mig?
Sådan som du fløj hen over det med Danny og bare kom videre.
Du er som en maskine.
I havde gang i noget godt, men da han rejste, var du kold som is.
Det er imponerende.
Jeg tager Johnny med hen på en anden bar.
Ellers ryger den sidste uges fremskridt nok.
Fint. Tak, Mutt.
Du havde ret!
-I hvad? -Det hele.
Jeg dansede med den fyr til hele fire sange,
og han bad om mit nummer, men jeg afviste, bare fordi jeg kan.
Det er fedt, Kate.
Det er så sjovt at flirte med fyrene, at jeg glemte Johnny i en halv time.
Nu mistede jeg min stime, men den var der,
og de bliver længere og længere, indtil jeg er ligeglad.
Ligesom dig.
Det er jeg ikke.
Ikke hvad?
Ligeglad.
Gid jeg var.
Jeg prøver at være ligeglad, men dumme, skide Danny…
Jeg tænker på ham konstant.
Er det rigtigt?
Jeg sammenligner alle fyre med ham, og ingen kan måle sig med ham.
Jeg savner Danny. Jeg savner ham, og jeg hader det.
Har du overvejet at have et langdistanceforhold til ham?
Vi var vist ikke nået dertil endnu,
og nu har han et nyt job og et nyt liv, så…
Han er i det mindste 5.000 kilometer væk.
Ikke på samme kontor og håner dig med sine skægstubbe.
Begge dele stinker.
Ja. Du har ret.
Hvis det kan trøste dig, hjalp du mig meget i dag.
Det er ugevis siden, jeg har kunnet se den mindste smule lys
for enden af den tunnel, jeg er i.
Kan du vise mig det?
Vis mig, hvor jeg skal lede.
Der kommer en, der får dig til at glemme Danny.
Det ved jeg.
Var han den eneste ene?
Jeg tror ikke engang på den slags. Hvad sker der for mig?
-Har du sagt det til Danny? -Hvorfor skulle jeg dog det?
Kom.
Siger du ikke, hvad du føler, vil du fortryde det resten af livet.
-Han bor i New York nu. -Og hvad så?
Han føler måske det samme, men tør intet sige.
Ingen af jer siger noget, og resten af livet tænker I: "Hvad nu hvis?"
Ring. Eller skal jeg også gøre det?
-Okay. Fint. -Tak.
Det må du undskylde.
Nej, det var min skyld.
-Dovers klipper! -Hvabehar?
Jeg så din datingvideo. Jeg bruger ikke den service,
men en ven fik mig til det til sin nyhedshistorie.
-Der er intet i vejen med det. -Du gode gud.
Så nogen så den faktisk? Dejligt.
Min ven meldte mig til for sjov. Jeg virker sikkert som en tåbe.
Din accent er ægte!
Jeg kommer faktisk fra gode, gamle USA! Hejsa, makker!
Pickupper, hær!
Reaganomics.
Hvorfor skulle accenten være falsk?
Jeg tænkte, at du nok var spion.
Tæt på. Jeg arbejder for Greenpeace.
-Ja. -Hold da op.
Har du lyst til at finde et mere roligt sted?
-Få lidt mad? -Meget gerne.
Men en anden gang. Jeg er her med min veninde.
Du er en god ven. Det kan jeg lide.
Hør her.
Du får mit nummer.
Sådan der.
Ring, hvis du vil aftale den der "anden gang".
Okay.
Hvad smiler du sådan ad?
Intet. Husker du Dover-klippe-fyren fra videoen?
-Falsk accent? -Men den er ægte.
Og han redder miljøet, elsker sin mor og er sjov.
Hold da op. Alt det på to minutter. Jeg er imponeret.
Hvordan gik det? Talte du med Danny?
Nej. Jeg lagde en dybfølt besked.
Nu er det hans træk.
Flot! Jeg er stolt af dig.
Hold op, det støjer. Kan vi tage hjem og hygge os med is?
Det var præcis min tanke.
-Ja? -Din mad er kommet, ms. Hart.
Skal jeg komme op?
Nej, jeg kommer ned. Jeg savner lidt spænding.
Okay.
Husk lavakagen og oste-hvidløgsbrødet.
Ja. Tak.
Tallulah Rose.
Hold da kæft.
Danny? Hvad…
Hvad laver du her?
Kommer hjem efter en velgørenhedsevent.
-Lad mig gøre det. -Bor du her?
Ja.
-I min bygning? -Ja.
Efter dig.
På min etage?
Troede du, jeg ville bo i andet end en penthouselejlighed?
Tænk, at du forlod New York.
Kontrakten med ESPN udløb.
Det var tid til noget nyt.
Jeg starter et sportsmediefirma med nogle Microsoft-gutter.
Fornemt.
Inviterer du mig ikke med til din fest?
Det er alt sammen til mig.
-Det er oste-kulhydrat-udrensning. -Min favorit.
Velkommen tilbage til Seattle, Dan Sportsmand fra KDUG.
Vi ses, nabo.
Maden til eventen stank, og jeg er hundesulten.
Jeg kan nok undvære lidt.
-Men du må love mig noget. -Hvilket?
Ikke noget pis som "pizzaer er så meget bedre i New York."
-Men de er bedre… -Er du sulten eller ej?
Javel.
Og en ting mere.
Jeg hader at se Die Hard hver jul.
Jeg behøver ikke se Bruce Willis i tanktop på glasskår,
mens han skyder vildt nogensinde igen.
Okay.
Hver jul spørger jeg dig: "Hvilken film vil du se?"
Og hver jul svarer du: "Hvad du synes."
Ja, du har ret.
Så er det din tur. Men vær hudløst ærlig. Jeg kan tage det.
Jeg kan ikke lide shepherd's pie.
-Hvad? -Jeg hader shepherd's pie.
Hader du det?
Du lavede det til første årsdag, og du havde knoklet sådan,
så jeg foregav at elske det.
Jeg hader at lave det.
Jeg gør det kun, fordi du virker glad, når jeg gør det.
Jeg foregiver at være glad, fordi jeg ved, det er noget lort at lave.
I guder. Har vi begge to lidt uden grund?
Det er skønt. Godt, vi får renset luften.
Jeg vil savne Die Hard, men det var det værd. Tavlen er visket ren.
Tror du, vi kan det?
Vi gør det lige nu. Vi fortæller hinanden de barske sandheder.
At fortælle sandheden om shepherd's pie er én ting, men…
Hvad?
Vil du sige noget værre, så sig det bare.
Okay.
Jeg frygter, du forsvinder i dit job igen, som da du arbejdede med Tully.
Og at vi glider fra hinanden og ender der, hvor vi var, da vi blev skilt.
Det gør vi ikke.
Redaktøren bad mig komme til møde i New York, og jeg sagde, at jeg ikke kom.
Det er ikke det, jeg ønsker. Du bør ikke forpasse chancer for min skyld.
Du ender med at hade mig og tage i krig igen om tre år.
Jeg må ikke forsvinde i mit job, men jeg må ikke ikke forsvinde i mit job?
Det sagde jeg ikke. Du skal passe din karriere.
Det kan jeg lide. Det må bare ikke fylde det hele.
Det var ikke planen.
Var det da planen første gang?
Tror du, jeg gør det igen?
Nej. Vi taler om det nu, så det ikke sker igen.
Johnny…
Jeg er altid bange for at miste dig.
I alle forhold
elsker den ene altid den anden mere, og det har altid været mig. Altid.
Det var altid mig.
Derfor sagde jeg ikke noget om madrassen.
-Eller Die Hard. -Okay.
Beklager, men det er en omgang pis.
Du har haft så travlt med at tro, at du elskede mig mere,
at du ikke kan se, hvor højt jeg elsker dig.
Hvor meget jeg ønsker at gøre dig glad,
og hvordan det æder mig op, når det ikke lykkes mig.
Jeg ved, at du elsker mig, men jeg elskede dig først.
Og du elskede Tully.
-Jeg ville giftes. Du ville ikke. -Det er … Jo, jeg ville!
-Jeg ønskede børn, ikke dig. -Det er unfair.
-Du gik på kompromis. -Ændrede mening!
Jeg føler skyld over, at det ikke var sådan, du ønskede dit liv.
Jo! Bare ikke med det samme! Men da vi fik Marah…
Du ønskede flere børn, jeg ikke kunne give dig. Jeg prøvede og fejlede.
Nej. Vi fejlede … Ved du hvad?
Ingen fejlede, okay? Det skete bare ikke.
Jeg ved, du føler skyld over det.
Derfor kunne jeg ikke sige, hvis jeg af og til
gerne ville til en krigszone.
Du ville have troet, at jeg ikke ønskede dig eller familien.
Men det var langt mere kompliceret.
Jeg ville have forstået det.
Tror jeg nok.
Måske.
Det har bare altid forekommet mig lettere
at lukke ned og begrave mig i arbejde,
end at konfrontere…
…rodet.
Ja.
Det her har jeg aldrig sagt højt før:
Sidste år,
før skilsmissen, hvor du fortalte, at du havde følelser for Travis…
følte jeg mig lettet.
Jeg vidste, jeg var en elendig ægtemand.
Da du så gjorde noget, der sårede mig,
kunne jeg endelig holde op med at klandre mig selv
for ikke at være god nok til dig.
Nå da.
Det er ret…
Langt ude?
Ja.
Mens vi alligevel tilstår ting,
så var en af grundene til, at jeg sagde det,
at jeg ønskede, du ville kæmpe for mig.
Det skete ikke.
Jeg var ret vred.
Er du sulten?
Jeg kunne faktisk godt spise noget shepherd's pie.
Ved du, at jeg ser Girlfriend Hour? Hver eneste dag.
Og internetserien og din doku-special.
Jeg var vild med, at du slog Binswanger.
Tak.
Hvad sker der så nu?
Du har det ikke fra mig,
men jeg er måske ved at lande en aftale om et nyt talkshow.
Seriøst?
Det er utroligt! Ved du, at jeg får abonnement på TiVo?
Jeg fulgte faktisk også dit show.
-Seriøst? Du hader ellers sport. -Jeg ser det uden lyd.
For det meste.
Du er godt nok ældet med ynde.
Vil du høre en hemmelighed?
Jeg får af og til en lillebitte
smule Botox ind her.
-Nej! -Jo.
Siger du det til nogen, benægter jeg det.
Hold da op.
Det ser meget naturligt ud.
Jeg har en god fyr i New York.
Apropos.
Du boede i New York i 90'erne.
Du ringede aldrig til mig.
Du ringede heller ikke.
Jeg tænkte på at gøre det en million gange.
-Virkelig? -Klart.
Selv før du flyttede dertil.
For mange år siden, da jeg havde forladt KPOC
og kom til New York, var der særligt én aften,
hvor jeg var ved at ringe, da telefonen ringede.
Jeg var så sikker på, at det var dig, at jeg tog den og sagde: "Tallulah Rose?"
Jeg ventede og ventede,
men jeg kunne kun høre "Ain't Nobody" spille i baggrunden.
Tja, hvem ved?
Måske var det mig.
Er det sandt?
Hvad ville du have sagt…
…hvis det var dig?
Det er meget længe siden.
Der er sket meget siden da.
Ja.
En anden grund til, at jeg flyttede til Seattle igen, er,
at min kæreste ville være tættere på sin familie.
Jeg skal møde hende til drinks på The Phoenix om en halv time.
Undskyld. Det skulle jeg have sagt tidligere.
-Men jeg… -Det er helt fint.
Det var godt at se dig.
I lige måde.
Tak.
Den er rædsom. Sprød og smattet på samme tid.
Det er ikke godt.
-Mener du det? -Ja. Det er vist på tide.
Hold da op.
-Vi gør det. -Ja.
-Jeg har ændret mening. Nej! -Har du?
Ændrede du mening?
Smukt.
Hvad, hvis det ikke går?
Vi kan jo kun prøve.
Ja.
Én ting ved jeg.
Noget har ikke ændret sig.
I alle årene med op- og nedture
og shepherd's pie…
…ville jeg hellere være sammen med dig af alle i hele verden.
Kate Mularkey.
I lige måde.
Men vi må have det vanvittige korset af.
Jeg ved ikke hvordan.
Vi finder ud af det.
-Hej. -Tully!
Marah, hvad sker der? Hvor er du?
-Til fest på universitetet. -Hvad?
Vi mødte nogle fyre ved biografen, og de inviterede os med til festen.
Jeg ville ikke med, men Ashley ville.
Da vi kom herhen,
sms'ede hun konstant til sin eks for at gøre ham jaloux.
Så dukkede han op, og de forlod festen sammen.
Efterlod hun dig alene til festen?
En fyr gav mig en øl, og vi begyndte at kysse,
og så gramsede han vildt på mig.
-Åh gud. -Jeg slap væk.
Jeg gemmer mig i spisekammeret. Hvad skal jeg gøre?
Bliv hængende i telefonen.
Jeg kommer nu. Bliv hængende i røret.
-Hvad taler du om? Du lyder skør. -Jeg vil ikke derhen.
Hvad mener du? Jeg sagde jo, at hun er gal.
-Bare glem det. -Jeg er ikke færdig.
Hvad sagde hun?
Kommer du efter mig igen, får du mine brødre på nakken.
-Det virkede! -Hvilket?
Nancy gik uden Pat. De skændtes udenfor.
-Troede hun på dig? -Det troede jeg ikke, men åbenbart!
Saltbøsserne i spiseområdet fylder ikke sig selv.
Lås affaldscontaineren. Kommer der vaskebjørne i…
Hvorfor gør du det så svært? Kan du ikke bare være sød?
Det er ikke mig, der ikke er sød.
Vi var søde hele aftenen.
Det er altid "vi", siden Tully kom tilbage.
Du droppede mig for hende. Jeg troede, vi var venner.
Jeg blev endda klippet for dig, og det er stadig sært.
-Jeg tvang dig ikke. -Sådan gør bedste venner.
Men så kom orkanen Tully igen, og du…
…glemte mig.
Det er jeg virkelig ked af.
Det ændrede sig, da Tully kom tilbage, og jeg ville ikke såre dig.
Jeg vil stadig gerne være venner.
Kan vi måske prøve igen?
Husk at låse affaldscontaineren.
Lad mig hjælpe.
-Jeg har den. -Okay.
Tak.
Tænk: "Lønnen betaler cowboystøvler til første skoledag."
Ja. Fokus på belønningen.
Nemlig.
Jeg ville kramme dig, men jeg er nasset.
Jeg rensede fedtfilteret tidligere.
-Ja. -Så…
Hvad er dit problem?
Hvorfor er du sådan en psykopat?
Det ved du godt.
Ja. Du er besat af mig.
Du hørte mig den aften.
Jeg bad dig stoppe.
Du vidste, jeg ikke ville.
Du vidste, du gjorde mig ondt, men du fortsatte.
Seriøst. Du overfaldt mig.
Bild dig bare alt muligt pis ind, så du kan sove roligt.
Men du ved, at det er sandt.
Du voldtog mig.
Du er godt nok skideskør.
Hold dig væk fra mig.
Okay?
-Er du okay? -Jeg har det fint.
-Tully… -Bare glem det.
-Han er en nar. Glem det. -Du reddede hende.
Ja.
Det håber jeg.
Hvor fanden er spisekammeret?
Flyt jer.
Tully.
-Er du okay? -Ja.
-Ja? -Ja.
Marah…
Okay.
Lad os komme væk herfra.
-Hvad gjorde han? -Ingenting.
Han ville tage min trøje af, men jeg slap væk.
-Er du sikker på, du er okay? -Ja, det er jeg.
Men sig det ikke til mor. Hun slår mig ihjel.
Åh gud. Hvad fanden tænkte du på?
En universitetsfest? I guder. Du sagde, I gik i biografen.
Ved du, hvad han kunne have gjort?
Marah?
Kate.
Kate!
Kate, hvor er Marah? Er hun okay?
Hvad…
Hvad sker der?
Hvad er der sket med Marah?
Vil nogen sige noget til mig?
Hvad er der sket med Marah?
Tekster af: Pia C. Hvid